આ ગામની સરકારી શાળાઓમાં ભણતા વિદ્યાર્થીઓનું પરિણામ ખાનગી શાળાના વિદ્યાર્થીઓ કરતાં ઉંચુ આવતા અને શિક્ષકોની સતત વાલીઓ સાથેના સંપર્ક બાદ ગ્રામજનોએ આ નિર્ણય લીધો છે. સરકારી શાળાઓને સક્ષમ બનાવવા ઉપરાંત બાળકોને પોતાના જ ગામમાં સારું શિક્ષણ મળે તે માટે આ નિર્ણય લેવાયો છે.હાલ ટીકરની સરકારી સ્કૂલમાં ડિજિટલ ડેસ્કબોર્ડ, 16 રૂમ, 14 શિક્ષકો અને કુલ 490 જેટલા વિદ્યાર્થીઓ સરકારી શાળામાં અભ્યાસ કરે છે. હવે નવી ટર્મથી ખાનગીશાળામાં અભ્યાસ કરતા ૧૨૫ જેટલા બાળકો પણ હવે ગામની જ સરકારી શાળામાં અભ્યાસ કરશે.